妾思常悬悬, 君行复绵绵。 征途向何处, 碧海与青天。 岁久自有念, 谁令长在边。 少年若不归, 兰室如黄泉。
征途行色惨风烟, 祖帐离声咽管弦。 翠黛不须留五马, 皇恩只许住三年。 绿藤阴下铺歌席, 红藕花中泊妓船。 处处回头尽堪恋, 就中难别是湖边。
水上山沉沉, 征途复绕林。 途荒人行少, 马迹犹可寻。 雪中独立树, 海口失侣禽。 离忧如长线, 千里萦我心。
睡起褰帘日出时, 今辰初恨间容辉。 千行泪激傍人感, 一点心随健步归。 却望山川空黯黯, 回看僮仆亦依依。 定知兄弟高楼上, 遥指征途羡鸟飞。